Ondersoek oor man in hondehok op polisiebakkie | Maroela Media
Die Vrystaatse polisie het 'n ondersoek van stapel gestuur nadat 'n video aan die lig gekom het wat wys hoe 'n man geboei agterop 'n polisiebakkie in 'n hondehok sit.
In die video wat OFM gedeel het, kan gesien word hoe die man gebukkend in die hondehok bo-op 'n polisiebakkie sit. Die man se hande is in boeie.
In 'n afsonderlike gedeelte van die hok is 'n hond.
Brig. Motantsi Makhele, polisiewoordvoerder, sê volgens inligting wat in hierdie stadium beskikbaar is, het die voorval in 2019 in Hennenman in die Vrystaat plaasgevind. Die video het oënskynlik nou eers aan die lig gekom.
Hy sê lt.genl. Baile Motswenyane, Vrystaatse polisiehoof, beskou die voorval in 'n baie ernstige lig en het die distrikskommissaris reeds opdrag gegee om 'n departementele ondersoek daarna te doen.
I'm sorry, but what is it with south africans and the past?
Yeah, so a cage was taking a bit to far, i guess.
But really, this happened 2 years ago.
Let's mve on into the future, shall we.
Ek sou se^ dit is eerder 'n geval van "'n Boer maak 'n plan".
Ons het oorsenitief geword oor alles!!
Dalk 'n grap? Dalk weer iemand wat kwaad geword het vir iemand en om wraak te neem nou die video plaas? Dit het al so baie veroorsaak dat mense in die tronk beland. Maar vind ook eers uit hoekom die persoon in die hondehok was. Moenie altyd die ergste beweer sonder om die regte rede te weet nie.